Diari Oficial de la Generalitat Valenciana


Sumari del DOGV 1239, del 07-02-1990 (1990/801109)

RESOLUCIÓ de 23 de gener de 1990, de la Direcció General d'Ordenació i Innovació Educativa, per la qual s'estableix el procediment i els terminis per a excercir el dret de reclamació de qualificacions estimades incorrectes, regulat per l'Ordre de 23 de gener de 1990, de la Conselleria de Cultura, Educació i Ciència.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1239

Data del DOGV
:   07-02-1990

Secció del DOGV
:   ALTRES DISPOSICIONS

Número del document
:   1990/801109


Data del document
:   23-01-1990

Organisme emissor
:   Conselleria de Cultura, Educació i Ciència

Tipus de document
:   Resolució

Correcció d'errades

Anàlisi jurídica

Resolució de 23 de gener de 1990, de la Direcció General d'Ordenació i Innovació Educativa, per la qual s'estableixen el procediment i els terminis per a exercir el dret de reclamació de qualificacions estimades incorrectes, regulat per l'Ordre de 23 de gener de 1990, de la Conselleria de Cultura, Educació i Ciència.  
Per tal d'articular adequadament els procediments i els terminis que permeten exercir el dret de l'alumnat o dels seus representants legals a reclamar contra les qualificacions acadèmiques estimades incorrectes, d'acord amb l'Ordre de 23 de gener de 1990, i fent ús de les competències que em confereix la disposició final d'aquesta Ordre, he resolt:  
1. Procediment per a l?exercici del dret a reclamar.  
1.1 Reclamacions efectuades contra les qualificacions obtingudes durant el curs acadèmic, derivades del procés d'avaluació continua o de proves o exàmens parcials:  
Si, una vegada efectuats pel professorat els aclariments sol·licitats, a la vista de les proves i dels altres mitjans que van servir com a elements de judici per a qualificar, es manté la reclamació, aquesta es presentarà mitjançant un escrit adreçat al director del centre docent dins els tres dies hàbils següents al dia que la qualificació va ser notificada públicament mitjançant llistes datades, signades, segellades i exposades en el lloc habitual en el recinte del centre o mitjançant el document expedit directament a l'alumnat i datat el dia del lliurament.  
El cap d'estudis, en el termini màxim dels tres dies següents a la recepció de la reclamación escrita, sotmetrà a revisió les proves, els exercicis i els altres elements que van motivar la qualificació objecte de la reclamació i els criteris utilitzats per a avaluar-los; per a això constituirà una comissió integrada per ell mateix, el tutor, el professor responsable de la qualificació contra la qual es reclama i dos professors del centre, de l?àrea o assignatura objecte de la reclamació, o si no n'hi ha, amb titulació acadèmica o especialització que garantesca la competència de la seua intervenció.  
Amb les dades procedents de la revisió, el cap d'estudis elaborarà un dictàmen que serà signat per tots els que hi han participat i serà lliurat immediatament al director perquè, prenent en consideració les conclusions dictaminades, confirme o rectifique la qualificació que va ser reclamada.  
El director notificarà per escrit a l?interessat el resultat de la revisió en el termini màxim dels dos dies hàbils següents a la recepció contra les qualificacions a què fa referència aquest apartat.  
1.2 Reclamació contra les qualificacions de caràcter final produïdes en juny o setembre, o en convocatòria extraordinària, si n'hi ha:  
Quan el professorat haurà fet els aclariments escaients, a la vista de les proves i dels altres mitjans que van servir com a elements de judici per a qualificar, si es manté la reclamació, es presentarà mitjançant un escrit dirigit al director del centre docent en el termini dels tres dies hàbils següents a la notificació pública de les qualificacions.  
L'endemà del dia en què es registre l?entrada de la reclamació, el director constituirà una comissió integrada pel cap d'estudis, el tutor, el professor que va qualificar i uns altres dos professors del centre que ensenyen la matèria o l?àrea que és objecte de reclamació o, si no n'hi ha, amb titulació acadèmica o especialització que garantesca la competència de la seua intervenció i la missió dels quals consistirà a emetre un informe basat en les actuacions següents:  
a) Revisar l'adequació de les proves, els exàmens i els altres mitjans que van servir de base a la qualificació objecte de reclamació, als objectius i continguts corresponents.  
b) Comprovar l'aplicació dels criteris d'avaluació.  
En els Conservatoris de Música farà la revisió i emetrà l?informe el tribunal examinador quan siga aquest qui va actuar, i el seminari corresponent si es tracta de cursos que no siguen final de grau o d'assignatura.  
La comissió, o el tribunal o seminari esmentats en el cas dels Conservatoris de Música, en un termini màxim de tres dies comptats des de l'endemà de la seua constitució emetrà l'informe, signat per tots els participants, on constaran totes les actuacions realitzades i les conclusions obtingudes.  
El director resoldrà la reclamació en el termini màxim dels dos dies hàbils següents i la notificarà a l'interessat per escrit, d'acord amb el que preveuen els articles 79 i 80 de la Llei de Procediment Administratiu.  
c) L'expedient generat per la reclamació serà registrat i conservat en l'arxiu del centre docent d'acord amb el que disposa l'apartat 3 de l'Ordre de 23 de gener de 1990.  
2. Persistència de les reclamacions contra les qualificacions finals de juny, setembre, o de convocatòries extraordinàries.  
2.1 Els interessats presentaran al director del centre docent la nova reclamació en el termini dels tres dies següents a la recepció de la notificació denegatòria.  
2.2 L'endemà de la recepció, el director del centre trametrà al Director Territorial de Cultura i Educació la nova reclamació juntament amb l?expedient que ha generat.  
2.3 El Director Territorial de Cultura i Educació emetrà una resolució en el termini màxim de quinze dies, una vegada feta la revisió i l?informe de l?expedient per la Inspecció educativa i efectuades les consultes que estime oportunes, o realitzades les actuacions previstes en els apartats 5.3 i 5.4 de l?Ordre de 23 de gener de 1990.  
2.4 Contra la resolució del Director Territorial de Cultura i Educació es podrà interposar recurs d'alçada davant la Direcció General d'Ordenació i Innovació Educativa, en el termini de quinze dies hàbils comptadors des de l?endemà de la rebuda de la resolució denegatòria.  
València, 23 de gener de 1990.   
El Director General d'Ordenació i Innovació Educativa: Baltasar Vives i Moncho.